作者:劉光祖
標題:沁園春
內容:畫戟如霜，綺疏如水，篆香漸微。向鶯花多處，青山袞袞，鷺鳧散後，落屑霏霏。曾是鸞臺金馬客，一場夢覺來人事非。多少話，付無心雲葉，自在閒飛。想看燕鴻易感，□幾度春往秋又歸。見黃餘露點，東坡菊賦，清傳雪片，處士梅詩。向此年年開壽斝，算今古人生七十稀。歌嘯外，作皇朝遺老，名字輝輝。